Daniel (23) ble kastet i luften av kraften fra jordskjelvet: – Syk opplevelse
VG blir med når DJ Mark Oliver Williams (33) og manager Ronny Helmersen (25) vender tilbake til arbeidsplassen i bargaten på ferieøya Kos lørdag formiddag. Dagen før var gaten sperret av politiet, og ingen fikk slippe inn. – Herregud, dette er helt krise! Jeg gruer meg til å rydde, er første reaksjon når Helmersen ser innsiden av West bar. På gulvet ligger hundrevis av knuste flasker. Gulvet er seigt og det lukter stramt av sprit. Flere stoler ligger strødd rundt – glemt da menneskene som satt på dem ble kastet over ende og flyktet. Les også: Norske Martin (23) hardt skadet i jordskjelvet - kameratene måtte grave ham utSkjelvet rammet ferieøya Kos natt til fredag og målte 6,7 på Richters skala. Det er det kraftigste jordskjelvet i området på 84 år. To mennesker ble drept og flere hundre hardt skadet. Daniel Sikveland (23) fra Jæren var på West Bar da skjelvet rammet. Han satt på uteserveringen sammen med noen venner, og ante fred og ingen fare. To dager etterpå går han med armen i fatle. – Det var helt sykt. Jeg kjente bakken riste, og husene rundt meg beveget seg. Jeg satt på en stol, men ble kastet opp i været og landet på armen. Samtidig gikk strømmen og alle trodde det var et terrorangrep. Jeg fikk panikk, og løp fra stedet. Du har så mye adrenalin i kroppen, jeg husker ikke stort mer etter det, sier Sikveland til VG. Les også: Bargaten i Kos sperret av - frykter bygningkollaps: – Det er helt kriseHan ble behandlet av ambulansepersonell på stedet, som mener armen er forstuet. I morgen flyr 23-åringen hjem til Norge for å få den sjekket. – Jeg har ikke landet helt, selv om det føles trygt i dag, sier Sikveland. – Du var midt i det området som var hardest rammet, kan du fortelle litt om det du så? – Jeg så mange som var skadet. Mange. Men jeg vil ikke snakke om det, sier han, og ser bort. Les vitnebeskrivelsene: To døde der Maria er bartender Daniel forteller at alle som opplevde jordskjelvet har tatt godt vare på hverandre i dagene etterpå og har det bra. Mange har sett ting de aldri vil glemme, men det at flere står sammen om opplevelsen, gjør det enklere. Mark Oliver Williams (33) jobber som DJ på West Bar og var på jobb da skjelvet rammet. Lørdag er han tilbake for å sjekke om utstyret er i god behold. Han forteller om panikk og kaos, og mennesker som løp i alle kanter. – Jeg så taket rase fra baren ved siden av og ned på menneskene som satt utenfor, sier Williams, og peker mot White Corner bar. Les også: Mann døde i armene til Sol (17) etter jordskjelvet i KosTo mennesker omkom som følge av tak-kollapset, ifølge myndighetene i byen. Bygningen er blant de eldste i gaten og baren har greske eiere. – Flere av mursteinene traff mennesker som satt i gaten. En gruppe mennesker sto gråtende rundt en fyr som lå livløs på bakken. Det var kaos og panikk, sier Williams. Rundt ham ute i bargaten er flere arbeidere vent tilbake denne formiddagen. De feier glasskår, setter opp stoler og ser med forferdelse på gårsdagens ødeleggelser. Det ryktes om at to av de nederste barene skal åpne allerede i kveld, men fremdeles er det mye igjen å gjøre. En servitør VG snakker med utenfor en gresk restaurant forteller at familien har drevet her i flere tiår og aldri opplevd lignende. Vitne til dødsskjelvet: – Du kan ikke forestille deg hvordan det var
Tusenvis av knuste flasker, ødelagte barstoler, en kollapset bygning og flere titalls sprengte ruter. Det er synet som møter VG når vi får bli med de ansatte tilbake til «bar street» – to døgn etter jordskjelvet. en kollapset bygning og flere titalls sprengte ruter. Det er synet som møter VG når vi får bli med de ansatte tilbake til «bar street» – to døgn etter jordskjelvet.